Eaconomy

Eaconomy er et amerikansk nettverksselskap etablert i 2019 av Hassan Mahmoud.

Mahmoud ble oppgitt å være en av eierne av selskapet Silverstar Live som i 2021 inngikk forlik med Commodity Futures Trading Commission. Selskapets grunnlegger David Wayne Mayer måtte da betale 15,6 millioner dollar i erstatning etter å ha drevet Silverstar Live som en ulovlig og bedragersk valutabørs. Mahmoud måtte i samme forlik betale en bot på  dollar.

I likhet med Silverstar Live tilbyr Eaconomy en plattform for valutahandel der investorene forespeiles stor avkastning på innskutte midler, i tillegg til at de belønnes for å verve nye deltakere i en hierarkisk struktur.

Ved lansering av selskapet var Sal Leto titulert som Vice President of Operations, han var før dette sentral i utbredelsen av OneCoin i USA. Han forlot imidlertid selskapet og satset på sitt eget konsept som han kalte Auvoria Prime. Eaconomy tok da ut sivilt søksmål mot Leto og Auvoria Prime, men droppet senere dette.

I oktober 2021 var Eaconomy ett av 379 MLM-selskaper som mottok varselbrev fra Federal Trade Commission om villedende markedsføring av inntjeningspotensiale.

Eaconomy ble i februar 2023 lansert i Norge. Tre måneder senere ble det fra finansmyndighetene i Québec utstedt en offisiell advarsel mot selskapet fordi det ikke har lisens til å tilby investeringstjenester. Samme år gikk Eaconomys toppselger Ali Saleh til sivilt søksmål mot selskapet.

Referanser

Eksterne lenker 
 

Nettverksselskaper
Selskaper fra USA
Selskaper etablert i 2019